Diari Oficial de la Generalitat Valenciana


Sumari del DOGV 5516, del 21-05-2007 (2007/5736)

RESOLUCIÓ de 4 d'abril de 2007, del Servici Territorial d'Energia d'Alacant, per la qual s'atorga l'autorització administrativa i l'aprovació del projecte d'execució a l'empresa Repsol Butano, SA, per a la construcció de les instal¿lacions de distribució de propà al Pla Parcial D-6 al terme municipal de Bigastro. Exp.: CBREDE/2006/75/03 I CBDFCP/2006/9/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5516

Data del DOGV
:   21-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5736


Data del document
:   04-04-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Bigastro
    * gas
    * empresa privada

Vista la sol·licitud presentada per Repsol Butano, SA, per a l'autorització administrativa de distribució de propà al Pla Parcial D-6 al terme municipal de Bigastro, amb destí als mercats domèstics comercials.  
Vist que l'Ajuntament de Bigastro va ser informat pel Servici Territorial d'Energia d'Alacant de la sol·licitud feta per Repsol Butano, SA, i es va exposar en el tauler d'anuncis del dit Ajuntament del dia 12/12/06 al 08/01/07.   
Vist que realitzada la informació pública segons el que preveu l'article 73 de la Llei 34/1998, de 7 d'octubre, del Sector d'Hidrocarburs, en el BOP el dia 13-01-07 i en el DOCV el dia 05.02.07.  
Vist que en la informació pública es presenta l'al·legació de Gas Natural Cegas, SA, en què s'assenyala que té previst subministrar gas natural a les poblacions limítrofes a Bigastro dins del mercat potencial de la zona. Així mateix es consideraria l'existència de diversos distribuïdors, com pràctiques ineficaces del sistema per la qual cosa sol·licita que s'autoritzen els projectes presentats per esta.  
Vist que per aplicació de l'article 55 punt 1 apartat b) de l'esmentada llei, les instal·lacions de distribució de gas canalitzat de propà requerixen autorització administrativa.  
Atés que s'han complit els tràmits reglamentaris en l'expedient instruït a este efecte.  
Atés que l'al·legació presentada per Gas Natural Cegas, SA, pertany a projectes i procediments diferents, sense que afecte el projecte d'esta resolució .  
Atés els avantatges amb vista a la garantia, importància, qualitat i condicions tècniques plantejades per Repsol Butano, SA, este Servici Territorial d'Energia d'Alacant, en virtut de l'anteriorment establit i de les competències que li han sigut assignades a la conselleria d'Infraestructures i Transport d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport. Resol:  
Atorgar l'autorització administrativa i l'aprovació del projecte d'execució per a la construcció de la xarxa de distribució de propà al Pla Parcial D-6 a la localitat de Bigastro, les característiques principals de la qual són:  
- Subjecte: Repsol Butano, SA.  
- Tipus de gas: propà.   
- Instal·lacions: dos depòsits soterrats de 49.500 l cada un.  
Canalitzacions en MPB amb canonada de polietilé amb diàmetres de 40 mm amb una longitud de 4.375 m, diàmetre 63 mm, amb una longitud de 275 m, diàmetre 90 mm amb una longitud de 265 m i diàmetre 110 amb una longitud de 40 m.  
- Zona geogràfica: Pla Parcial D-6 al terme municipal de Bigastro.  
- Pressupost: 53.871,00 euros.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. Les xarxes estaran previstes per al subministrament de gas natural, en previsió que en un futur es dispose del dit combustible en el municipi.  
Segona. Repsol Butano, SA, haurà d'iniciar el subministrament de gas en el termini d'un mes, comptador a partir de la data en què el Servici Territorial d'Energia d'Alacant formalitze l'acta de posada en marxa de les instal·lacions.  
RESOLUCIÓ de 4 d'abril de 2007, del Servici Territorial d'Energia d'Alacant, per la qual s'atorga l'autorització administrativa i l'aprovació del projecte d'execució a l'empresa Repsol Butano, SA, per a la construcció de les instal¿lacions de distribució de propà al Pla Parcial D-6 al terme municipal de Bigastro. Exp.: CBREDE/2006/75/03 I CBDFCP/2006/9/03. [2007/5736]Conselleria d'Infraestructures i TransportTercera. Repsol Butano, SA, complirà les obligacions que estrictament s'assenyalen en l'article 74 "Obligacions dels distribuïdors de gas canalitzat" i en el punt 1 de l'article 83 "Obligacions i drets dels distribuïdors i comercialitzadors en relació amb el subministrament" de la Llei 34/1998, de 7 d'octubre, del Sector d'Hidrocarburs.   
Quarta. El titular d'esta autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs.  
Cinquena. Les instal·lacions que s'ha d'establir es faran d'acord amb el projecte tècnic instal·lació de dos depòsits soterrats de GLP de 49.500 litres i xarxa general de distribució per a subministrament al Pla Parcial Sector D-6 del Sr. Francisco Guzmán Gómez col·legiat núm. 2.205, del Col·legi d'Enginyers Tècnics Industrials de Múrcia, i visat en data 26-07-06 i en tot moment s'ha de complir el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, la Llei 21/1992, de 16 de juliol, d'Indústria, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
Sisena. Esta autorització en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
Setena. Esta autorització administrativa s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això d'acord amb el que disposa l'article 73.4 de la Llei 34/1998, de 7 d'octubre.  
Huitena. La determinació de les tarifes i del règim econòmic que s'apliquen per al subministrament de gas canalitzat es regiran per les disposicions vigents en cada moment.  
Novena. Esta autorització s'atorga sense perjuí de tercers i deixa fora de perill els drets particulars.  
Desena. Per a introduir modificacions que afecten les dades bàsiques serà necessari obtindre l'autorització d'este Servici Territorial d'Energia d'Alacant.  
Onze. El dit Servici Territorial, una vegada finalitzades les obres d'instal·lació procedirà a efectuar els assajos i proves oportunes, així com a demanar un certificat final d'obra, firmat per tècnic superior competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb la normativa tècnica vigent que se li aplique.  
Dotze. Repsol Butano, SA, donarà compte de l'acabament de les instal·lacions a l'organisme autoritzant per al seu reconeixement definitiu i l'alçament de l'acta de posada en marxa, sense el requisit del qual no podran entrar en funcionament.  
Tretze. Serà causa de revocació d'esta autorització administrativa:  
L'incompliment de la constitució del depòsit de garantia en el termini i en la forma assenyalats en estes condicions.  
L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra esta resolució, podrà interposar-se recurs d'alçada davant de la Direcció General de l'Energia en el termini d'un mes, comptador des de l'endemà de la notificació d'esta, de conformitat amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 4 d'abril de 2007.- El cap del Servici Territorial d'Energia: Miguel García Mengual.